पाएं अपने शहर की ताज़ा ख़बरें और फ्री ई-पेपरडाउनलोड करें
किसी हद तक लॉकडाउन का असर दिखाई दे रहा है। हालांकि अभी इस बारे में कहना जल्दबाजी होगा। लेकिन रोजाना आने वाले संक्रमितों के आंकड़े कम आने लगे है। सीकर में 24 घंटे में 538 पॉजिटिव आए वहीं 9 की मौत हो गई है। प्रशासन के लिए मौत पर अंकुश लगाना बड़ा चुनौती है।
सीएमएचओ डॉ अजय चौधरी ने बताया कि एक मार्च से लेकर अब तक 64 हजार 771 सैम्पल लिए गए। इनमें से 10 हजार 437 संक्रमित मिले। 52 हजार 75 सैम्पल की रिपोर्ट नगेटिव आई। 2 हजार 259 सैम्पल की रिपोर्ट आना बाकी है। बीते 24 घंटों में 538 नए कोरोना पॉजिटिव सामने आए हैं। वहीं पूर्व संक्रमित 430 स्वस्थ हुए हैं। एक्टिव केस की संख्या 6 हजार 819 है।
सीकर शहर में सोमवार को आए 123 पॉजीटिव
सीएमएचओ डॉ चौधरी ने बताया कि सोमवार को सीकर शहर में 123, फतेहपुर क्षेत्र में 100, खण्डेला ब्लॉक में 73, कूदन क्षेत्र में 51, लक्ष्मणगढ़ क्षेत्र में 42, नीमकाथाना ब्लॉक में 20, पिपराली क्षेत्र में 46, श्रीमाधोपुर ब्लॉक में 7 और दांता क्षेत्र में 76 नए कोरोना पॉजीटिव आए हैं।
जिले में 9 कोरोना संक्रमितों की मौत सीएमएचओ ने बताया कि सोमवार को चार महिलाओं सहित 9 की मौत हो गई। सीकर शहर के आनंद नगर क्षेत्र के 88 वर्षीय वृद्ध की एक मई और दांता के मदनपुरा खाटू निवासी 56 वर्षीय महिला की 30 अप्रैल तथा सीकर के वार्ड 21 के 62 वर्षीय वृद्व की एक मई तथा लक्ष्मणगढ़ ब्लॉक के दूधवा गांव की 50 वर्षीय महिला की 2 मई को कोविड अस्पताल सांवली में मृत्यु हुई है। वहीं लक्ष्मणगढ़ ब्लॉक के जुलियासर गांव के 62 वर्षीय व्यक्ति की 2 अप्रेल को जयपुर के प्राइवेट अस्पताल में मृत्यु हुई है। पलथाना गांव के 36 वर्षीय युवक की दो मई को तथा फतेहपुर क्षेत्र के रामगढ शेखावाटी कस्बे के वार्ड 23 की 66 वर्षीय महिला की 3 मई को एसके अस्पताल में मृत्यु हुई। पिपराली ब्लॉक के रानोली गांव में 66 वर्षीय व्यक्ति तथा फतेहपुर ब्लॉक के रोरूबडी गांव की 50 वर्षीय महिला की एक मई को मृत्यु हुई। एक मार्च से लेकर अब तक जिले में 82 जनों की मृत्यु हो चुकी है।
जिलेभर में सोमवार को 2259 सैम्पल लिए
सीएमएचओ डॉ चौधरी ने बताया कि विभाग की ओर से गत वर्ष से लेकर अब तक 2 लाख 25 हजार 685 सैम्पलों की जांच की गई है। इनमें से 19 हजार 898 पॉजीटिव पाए गए है। वहीं 12 हजार 896 स्वस्थ हो चुके हैं। सोमवार को जिलेभर में 2259 सैम्पल लिए गए है।
घर-घर दी जा रही दस्तक
कोरोना वायरस संक्रमितों की संख्या बढ़ने के साथ ही चिकित्सा विभाग खासा सतर्क हो गया। स्वास्थ्य कर्मियों द्वारा लगातार घर-घर सर्वे किया जा रहा है। सर्दी, खांसी, जुकाम व बुखार से पीडित लोगों की पहचान कर उनकी सैम्पलिंग की जा रही है। वहीं संक्रमित व्यक्तियों को घर पर दवाइयां भी उपलब्ध करवा रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn